FedEx dhe përpunimi i pakove postare
Qendra postare e kompanisë FedEx në Memfis përpunon rreth 1.4 milion pako në natë
Në Shtetet e Bashkuara disa qindra avionë privatë transporti transportojnë miliona pako në vit. Qendra e madhe e kompanisë FedEx në Memfis të shtetit Tenesi punon 24 orë në ditë për përpunimin dhe dërgimin në kohë të pakove postare për klientët e saj. Korrespondentja e Zërit të Amerikës, Lesia Bakalets shkoi në Memfis për të mësuar se cila pjesë e ditës është më e ngarkuara për ekipin kompanisë postare FedEx dhe sa shpejt e ngarkojnë ata një avion. Kjo është qendra e kompanisë FedEx në Memfis, që mbulon një sipërfaqe prej rreth katër kilometrash katrorë. Për këtë kompani postare private, nata është koha më intensive e punës. “”, thotë Walter Kirkeminde, menaxher i qendrës së kompanisë FedEx në Memfis. Pak pas orës 10:00 avionët fillojnë të ulen, njëri pas tjetrit. "", thotë Rick Armstrong, punonjës i kompanisë FedEx. Një ekip zakonisht përbëhet nga rreth 12 njerëz, të cilët për 30 minuta duhet të shkarkojnë më shumë se 50 tonë ngarkesë. Për shkak se klasifikimi ndodh pranë avionëve, zhurma është shurdhuese dhe të gjithë punonjësit duhet të përdorin kufje speciale. Ata përdorin gjestet për të komunikuar me njëri-tjetrin. "", thotë Rick Armstrong, punonjës i kompanisë FedEx. Kontejnerët e mëdhenj janë të pajisur me rrota për ta bërë më të lehtë lëvizjen e tyre. Hapi tjetër është ngarkimi i pakove në rripin e klasifikimit. Më shumë se 10 mijë punonjës punojnë këtu. Detyra e tyre kryesore është vendosja e pakove në rripin e transportuesit me kodin identifikues. Pastaj një skaner lexon kodin dhe merr informacionin për peshën dhe dimensionet e një pakoje si dhe destinacionin e saj përfundimtar. "", thotë zoti Kirkeminde. Një ekip për 20 minuta duhet të ngarkojë një kontenier me pakot e klasifikuara. FedEx mund të transportojë çdo gjë, madje edhe kafshët. Në fakt, FedEx transportoi pandat nga kopshti zoologjik i Uashingtonit në Kinë. Fokat dhe arinjtë kanë qenë në listën e pasagjerëve të këtyre aeroplanëve transportues. "", thotë zoti Kirkeminde. Flota e FedEx-it përbëhet nga më shumë se 650 avionë. Secili prej tyre mban emrin e një fëmije të një punonjësi të FedEx-it. "", thotë zoti Kirkeminde. Pas uljes së aeroplanit të fundit, turni i natës përfundon orarin herët në mëngjes. Deri atëherë, të gjitha pakot janë klasifikuar dhe janë nisur për në destinacionet e tyre. Punëtorët kthehen në shtëpi për t'u çlodhur dhe bëjnë të njejtën gjë kur kthehen në punë në turnin pasues të natës.